วีรกรรมเพื่อกลต.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 30 พ.ค. 2554
18 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 30 พ.ค. 2554
...ตลาดหุ้นท้ายสัปดาห์ที่ผ่านมา ประคองตัวบวกปิด 1,067 จุด เพิ่มขึ้น 1.55 จุด มูลค่า 24,388 ล้านบาท ต่างชาติซื้อ 255 ล้านบาท 
...“บี เตชะอุบล” และพวก จู่โจมเทกโอเวอร์ TTA แบบไม่เป็นมิตร (Hostile Takeover) ทั้งที่คดีระหว่าง “บี &amp; ก.ล.ต.” ยังไม่จาง กลับสร้างวีรกรรมทำเพื่อ “วิจิตร สุพินิจ” อดีตผู้ว่าแบงก์ชาติ ที่กล้าเอาตำแหน่งประธาน ก.ล.ต. ลงมารับงานงามหน้าตลาดทุน 
...เรื่องนี้คงต้องกลับไปดูที่ต้นตอปัญหาจริงๆ ที่ไม่มีใครพูดถึงก็คือ อะไรเป็นเหตุให้กลุ่มทุนของ “บี” ต้องจู่โจม บีบให้ “ม.ล.จันทรจุฑา จันทรทัต” ยกเครื่องบอร์ด 
...ลำพัง “ม.ล.จันทรจุฑา” หากไม่ถือซักหุ้นเดียว แต่ถ้าบริหารงานดีเป็นเครื่องการันตี เชื่อได้ว่าวันนี้คงไม่เกิดเหตุการณ์นี้ขึ้น จนต้องเต้นเข้ารายการแฉแต่เช้า ... เล่นแรง
...จีสตีล (GSTEEL) เลื่อนไปประชุม 19 ก.ค.นี้ เป็นความหวังผู้ถือหุ้น ให้เวลา “อาเซลอร์ มิตตัล” ทบทวนลดค่าบริหารดอกเบี้ยมหาโหด นอกเหนือจากเจรจาเจ้าหนี้ รีดหนี้ให้เบาลงๆ
...หุ้น บง.กรุงเทพธนาทร (BFIT) วิ่งปรู๊ดจาก 5 บาทปลายๆ ขึ้นไปจ่อ 8 บาท ลือกระฉ่อน OSK ของมาเลเซียเข้ามาไล่ซื้อ นอกจากอยากได้ทั้งลูก (บล.BSEC) แล้วยังสนแม่